**LĒMUMS**

Liepājā

|  |  |
| --- | --- |
| 2022.gada 22.decembrī | Nr.431/16  (prot. Nr.16, 7.§) |

Par aizņēmumu projekta "Tramvaja

līnijas un piegulošās teritorijas

pārbūve 2.kārta" īstenošanai

Pamatojoties uz likuma "Par pašvaldībām" 15.panta pirmās daļas 1., 2. un 19.punktu, likuma "Par pašvaldību budžetiem" 22.pantu, Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas domes 2020.gada 12.novembra lēmumu Nr.568/17 "Par projektu "Tramvaja līnijas un piegulošās teritorijas pārbūve 2.kārta"", Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas Rīcības un investīciju plāna 5.3.uzdevuma "Attīstīt mūsdienīgu un ilgtspējīgu sabiedriskā transporta sistēmu (pārvadājumi un infrastruktūra) un viedus mobilitātes punktus" projektu VPr\_318 "Tramvaja līnijas un piegulošās teritorijas kompleksa rekonstrukcija, 2.kārta" , 2020.gada 26.novembra Sadarbības līgumu Nr.1-2, kas noslēgts starp Liepājas pilsētas pašvaldību un sabiedrību ar ierobežotu atbildību "LIEPĀJAS TRAMVAJS", un izskatot Liepājas valstspilsētas pašvaldības domes pastāvīgās Finanšu komitejas 2022.gada 15.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Ņemt 2023.gadā Valsts kasē ilgtermiņa aizņēmumu uz 15 gadiem līdz 1 764 706 EUR (viens miljons septiņi simti sešdesmit četri tūkstoši septiņi simti seši *euro*) Kohēzijas fonda projekta "Tramvaja līnijas un piegulošās teritorijas pārbūve 2.kārta" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2026.gadu.

3. Garantēt saistību izpildi no Liepājas valstspilsētas pašvaldības budžeta līdzekļiem.

4. Uzdot sabiedrībai ar ierobežotu atbildību "LIEPĀJAS TRAMVAJS" kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, SIA "LIEPĀJAS TRAMVAJS" | |